Τάσος Δουβίκας

Ο **Τάσος** **Δουβίκας** (2 Αυγούστου 1999) είναι Έλληνας επαγγελματίας ποδοσφαιριστής με καταγωγή από τo Άργος, ο οποίος αγωνίζεται ως επιθετικός για την ιταλική Κόμο και την Εθνική Ελλάδας.

## Σταδιοδρομία σε συλλόγους

### Αστέρας Τρίπολης
Ο Δουβίκας έκανε το επαγγελματικό του ντεμπούτο με τον Αστέρα στις 19 Αυγούστου 2017, σε μία εντός έδρας ήττα με 1-2 εναντίον του ΠΑΣ Γιάννινα, όπου έπαιξε ως αναπληρωματικός. Στις 26 Οκτωβρίου, σημείωσε το πρώτο του επαγγελματικό γκολ, σε μία νίκη με 2-1 επί των Χανίων για το Κύπελλο Ελλάδας 2017-18. Στις 26 Νοεμβρίου, σκόραρε στην εντός έδρας νίκη με 2-0 επί του Λεβαδειακού, συμβάλλοντας έτσι στην τρίτη διαδοχική νίκη της ομάδας. Στις 2 Δεκεμβρίου, σκόραρε στην άνετη εντός έδρας νίκη με 4-0 επί του Πλατανιά.

Στις 18 Δεκεμβρίου, σκόραρε στην εκτός έδρας νίκη με 0-4 επί του Απόλλωνα Παραλιμνίου για το Κύπελλο Ελλάδας 2018-19.

### Βόλος
Το καλοκαίρι του 2020, ο Δουβίκας υπέγραψε στον Βόλο ως ελεύθερος. Στην αγωνιστική περίοδο 2020-21 έπαιξε και τους 26 αγώνες της κανονικής περιόδου. Μάλιστα είναι ο μοναδικός ποδοσφαιριστής της Σούπερ Λιγκ που ξεκίνησε βασικός σε όλους τους αγώνες. Με την ομάδα του Βόλου σε 26 αγώνες της κανονικής περιόδου σημείωσε 10 γκολ και μοίρασε 3 ασίστ, ενώ αγωνίστηκε και άλλα 4 παιχνίδια στα πλέι-άουτ (play out), σημειώνοντας και ένα ακόμη τέρμα, αυτήν την φορά απέναντι στην ομάδα της Λάρισας. Στο κύπελλο, πέτυχε επίσης 3 γκολ σε 4 εμφανίσεις απέναντι στον ΟΦΗ και στην ΑΕΚ για την φάση των 16 και στα προημιτελικά αντίστοιχα. 

### Ουτρέχτη
Τον Απρίλιο του 2021, υπέγραψε τετραετές συμβόλαιο με την ολλανδική Ουτρέχτη έναντι ποσού άνω του 1.000.000 ευρώ. Τη σεζόν 2021-22 σκόραρε συνολικά 10 φορές. Πέτυχε 9 γκολ στο πρωτάθλημα της Ολλανδίας, Eredivisie, καθώς και ένα γκολ στο KNVB Beker, το εγχώριο κύπελλο. Την επόμενη χρονιά (2022-23) σκόραρε 19 φορές σε αγώνες πρωταθλήματος ενώ είχε και 4 ασίστ, γεγονός που τον ανέδειξε σε πρώτο σκόρερ του πρωταθλήματος από κοινού με τον Τσάβι Σίμονς.

### Θέλτα
Τον Αύγουστο του 2023, ο Δουβίκας υπέγραψε πενταετές συμβόλαιο με την ισπανική Θέλτα Βίγκο, με το ποσό της μεταγραφής να αγγίζει τα 12 εκατομμύρια ευρώ, αποτελώντας ρεκόρ πώλησης για την Ουτρέχτη. 

### Κόμο
Τον Φεβρουάριο του 2025 (4/2/2025), ο Δουβίκας ολοκλήρωσε μεταγγραφή στην ιταλική Κόμο, με το ποσό της μεταγραφής να αγγίζει τα 13 εκατομμύρια ευρώ. Με 2 γκολ και 2 ασίστ σε 13 εμφανίσεις συνέβαλε στην παραμονή της ομάδας στην κατηγορία.

## Εθνική ομάδα
Έχει υπάρξει διεθνής με τις «μικρές» ομάδες της Εθνικής Ελλάδα, Νέων (10 συμ., 8 γκολ) και Ελπίδων (5 συμ.).

Κλήθηκε στην Εθνική Ελλάδας ανδρών για τους προκριματικούς αγώνες με την Ισπανία και τη Γεωργία για το Παγκόσμιο Κύπελλο στο Κατάρ. Έκανε το ντεμπούτο του με την Εθνική στις 28 Μαρτίου του 2021, στα πλαίσια του φιλικού αγώνα απέναντι στην Ονδούρα στο γήπεδο της Τούμπας.   

## Διακρίσεις

### Ατομικές

* Σούπερ Λιγκ, Καλύτερος Νέος Παίκτης της Χρονιάς: 2017-18 
*2ος Σκόρερ στη Σούπερ Λιγκ με 10 γκολ τη σεζόν 2020-21
*1ος Έλληνας Σκόρερ στη Σούπερ  Λιγκ με 10 γκολ τη σεζόν 2020-21
*1ος Σκόρερ στο Ολλανδικό Πρωτάθλημα με 19 γκολ τη σεζόν 2022-23
*Καλύτερος Έλληνας Παίκτης στο Εξωτερικό: 2022-23

## Παραπομπές


## Εξωτερικοί σύνδεσμοι

*     
*   
* Προφίλ στο Transfermarkt.com 

Κατηγορία:Έλληνες ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Ελλάδας Κ19
Κατηγορία:Ποδοσφαιριστές Εθνικής Ελλάδας Κ21
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Αστέρα Τρίπολης
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Βόλου Ν.Π.Σ.
Κατηγορία:Ποδοσφαιριστές ΦΚ Ουτρέχτη
Κατηγορία:Ποδοσφαιριστές Έρεντιβιζι
Κατηγορία:Ξένοι ποδοσφαιριστές στην Ολλανδία
Κατηγορία:Έλληνες ποδοσφαιριστές στο εξωτερικό
Κατηγορία:Ποδοσφαιριστές Θέλτα Βίγο
Κατηγορία:Ποδοσφαιριστές Κάλτσιο Κόμο
Κατηγορία:Ξένοι ποδοσφαιριστές στην Ισπανία
Κατηγορία:Ξένοι ποδοσφαιριστές στην Ιταλία
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Σέριε Α